**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ**

Ո Ր Ո Շ ՈՒ Մ

« » ————— 2021 թվականի N ---- - Ն

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ՕԳՈՍՏՈՍԻ 22-Ի**

**N 1153-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

Հիմք ընդունելով «Նորմատիվ իրավական ակտերի մասին» Հայաստանի Հանրապետության օրենքի 33-րդ և 34-րդ հոդվածները՝ Հայաստանի Հանրապետության կառավարությունը ***որոշում է***

1. Հայաստանի Հանրապետության կառավարության 2019 թվականի օգոստոսի 22-ի «Հայաստանի Հանրապետության կրթության տեսչական մարմնի՝ ռիսկի վրա հիմնված ստուգումների մեթոդաբանությունը և ռիսկայնությունը որոշող չափանիշների ընդհանուր նկարագիրը հաստատելու մասին» N 1153-Ն որոշման հավելվածը շարադրել նոր խմբագրությամբ՝ համաձայն Հավելվածի:

2. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

**Հայաստանի Հանրապետության Ն. Փաշինյան
 վարչապետ**

Հավելված

ՀՀ կառավարության 2021 թվականի

Հոկտեմբերի -ի N -Ն որոշման

Հավելված

ՀՀ կառավարության 2019 թվականի

 Օգոստոսի 22-ի N 1153 - Ն որոշման

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ ՏԵՍՉԱԿԱՆ ՄԱՐՄՆԻ`**

**ՌԻՍԿԻ ՎՐԱ ՀԻՄՆՎԱԾ ՍՏՈՒԳՈՒՄՆԵՐԻ ՄԵԹՈԴԱԲԱՆՈՒԹՅՈՒՆԸ ԵՎ ՌԻՍԿԱՅՆՈՒԹՅՈՒՆԸ ՈՐՈՇՈՂ ՉԱՓԱՆԻՇՆԵՐԻ ԸՆԴՀԱՆՈՒՐ ՆԿԱՐԱԳԻՐԸ**

1. **ԸՆԴՀԱՆՈՒՐ ՏԵՂԵԿՈՒԹՅՈՒՆՆԵՐ**
2. Սույն փաստաթղթով սահմանվում են Հայաստանի Հանրապետության կրթության տեսչական մարմնի (այսուհետ` տեսչական մարմին) կողմից հանրակրթական (այդ թվում՝ նախադպրոցական), նախնական մասնա­գի­տա­կան (արհեստագործական) և միջին մասնագիտական կրթական ծրագրեր իրա­կա­նաց­­նող կազմակերպությունների (այսուհետ` ուսումնական հաստատություն) գործունեության՝ Հայաստանի Հանրապետության կրթության բնագավառի օրենսդրությանը համապատասխանության նկատմամբ իրականացվող ռիսկի վրա հիմնված ստուգումների մեթոդաբանությունը և ռիսկայնությունը որոշող չափանիշների ընդհանուր նկարագիրը (այսուհետ՝ նաև մեթոդաբանություն):
3. Ռիսկի վրա հիմնված ստուգումների մեթոդաբանությունը և ռիսկայնությունը որոշող չափանիշ­ները հնարավորություն կտան տեսչական մարմնին՝
	1. գնահատելու և դասակարգելու վերա­հսկման ենթակա հանրակրթական (այդ թվում՝ նախադպրոցական), նախնական մասնա­գի­տա­կան (արհեստագործական) և միջին մասնագիտական կրթական ծրագրեր իրա­կա­նաց­­նող կազմակերպությունները (այսուհետ` ուսումնական հաստատություն)՝ ըստ դրանց կրթա­կան գործունեության իրականացման ռիսկի գործոնների.
	2. ձևավորելու ուսումնական հաստատությունների տվյալների բազա` ըստ գործունեության ոլորտների.
	3. ներդնելու ստուգումների արդյունավետ մեխանիզմներ.
	4. ռիսկերի կառավարման նպատակով արդյունավետ բաշխելու առկա ռեսուրսները:
4. **ՌԻՍԿԻ ՍԱՀՄԱՆՈՒՄԸ**
5. Կրթական գործունեության տեսանկյունից ուսումնական հաստատության ռիսկը կրթության բնագավառը կարգավորող՝ Հայաստանի Հանրապետության օրենսդրու­թյամբ սահմանված՝ սովորողների (սաների) կրթական իրավունքի պետական երաշխիք­ների պահպանմանը, կրթության որակի բարձրացմանը, կրթական ծրագրերի յուրացմանը, պետական կրթական չափորոշիչների պահանջների կատարմանը խոչընդոտող գործոնների ի հայտ գալու հավանականությունն է` հաշվի առնելով դրանց բացասական հետևանքները:
6. Ուսումնական հաստատության ռիսկը հավասար է ոլորտային (նախադպրոցական, միջնակարգ, նախնական մասնագիտական (արհեստագործական), միջին մասնագիտական կրթության) և անհատական ռիսկերի հանրագումարին, որն առավելագույնը կազմում է 300 միավոր (կշիռ):
7. **ՈՒՍՈՒՄՆԱԿԱՆ ՀԱՍՏԱՏՈՒԹՅԱՆ ՈԼՈՐՏԱՅԻՆ ՌԻՍԿԸ ԵՎ ԳՆԱՀԱՏՄԱՆ ՄՈԴԵԼԸ**
8. Ուսումնական հաստատության գործունեության ոլորտային ռիսկը ցուցանիշ է, որը հաշվարկելիս հիմք են ընդունվում ուսումնական հաստատության գործունեության ոլորտի կարևորությունն ու վտանգավորությունը՝ ըստ տվյալ գործունեությունից առաջացող բացասական հետևանքների:
9. Տվյալ ոլորտում գործունեու­թյուն իրականացնող ուսումնական հաստատությունը ստանում է այդ ոլորտի ոլոր­տային ռիսկի միավորը:
10. Եթե ուսումնական հաստատությունը գործունեություն է իրականացնում մեկից ավելի ոլորտներում, ապա ստանում է այն ոլորտի ռիսկայնության միավորը, որն ամենա­բարձրն է գնահատման սանդղակում:
11. Ոլորտային ռիսկը ընդհանուր ռիսկի մեջ գնահատվում է առավելագույնը 100 միավոր:
12. Ոլորտային ռիսկը հաշվարկվում է հետևյալ չափանիշներով`
	1. ոլորտի սովորողների թիվը.
	2. ոլորտի մանկավարժական աշխատողների միջին թիվը.
	3. տեսչական մարմնի կողմից վերջին 3 ուսումնական տարիների ընթացքում ոլորտի ուսումնական հաստատություններում իրականացված ստուգումների արդյունքում արձանագրված խախտումների միջին թիվը:
13. Ըստ սույն մեթոդաբանության 9-րդ կետի 1-ին և 2-րդ ենթակետերում նշված չափանիշների՝ ոլորտային ռիսկը կարող է գնահատվել առավելագույնը 30-ական միավոր, իսկ ըստ 3-րդ ենթակետում նշված չափանիշի՝ 40 միավոր:
14. Սույն մեթոդաբանության 9-րդ կետում նշված՝ ոլորտային ռիսկի չափանիշները վերահաշվարկվում են յուրաքանչյուր ուսումնական տարվա սկզբին:
15. Ոլորտային ռիսկի առաջին 2 չափանիշները վերահաշվարկվում են ուսումնական հաստատություններից ստացված տվյալների հիման վրա:
16. Ոլորտային ռիսկի չափանիշների հաշվարկման համար կիրառվում է միջանկյալ արժեքների հաշվման ինտերպոլացիայի եղանակը՝



1. 13-րդ կետում նկարագրված հաշվարկը ստորև ներկայացվում է ոլորտային ռիսկի առաջին չափանիշի գնահատման օրինակով:
2. Այդ չափանիշի համապատասխան ռիսկային միավորների հաշվարկման դեպքում սույն մեթոդաբանության 13-րդ կետում տրված բանաձևում -ն ոլորտի սովորողների հնարավոր ամենափոքր թիվն է, իսկ -ը՝ ըստ ոլորտների սովորողների ամենամեծ թիվը: -ն համապատասխան ռիսկային միավորն է  սովորողի պարագայում, իսկ ՝ ըստ այս չափանիշի ամենաբարձր ռիսկային միավորը: -ի փոխարեն տեղադրելով մյուս ոլորտներից յուրաքանչյուրի սովորողների թիվը՝ ինտերպոլացիայի մեթոդի կիրառմամբ կստանանք մյուս 3 ոլորտների համապատասխան ռիսկային միավորներն՝ ըստ այս չափանիշի:
3. Մասնավորապես, եթե միջնակարգ կրթության ոլորտում սովորողների թիվը 402600 է, նախադպրոցական կրթության ոլորտում՝ 50596, նախնական մասնագիտական (արհեստագործական) կրթության ոլորտում՝ 6955, միջին մասնագիտական կրթության ոլորտում՝ 26894, ապա որպես  կվերցնենք 402600-ը, իսկ -ի փոխարեն տեղադրելով՝ xնդ=50596, xնմ=6955, xմմ=26894 արժեքները կունենանք հետևյալ պատկերը.

|  |  |  |  |  |
| --- | --- | --- | --- | --- |
| Ոլորտում սովորողների թիվը | Նախադպրոցական կրթության ոլորտ | Միջնակարգ կրթության ոլորտ | Նախնական մասնագիտական (արհեստագործական) կրթության ոլորտ | Միջին մասնագիտական կրթության ոլորտ |
| Ռիսկային միավորը | 3.77 | 30 | 0.52 | 2 |

1. **ՈՒՍՈՒՄՆԱԿԱՆ ՀԱՍՏԱՏՈՒԹՅԱՆ ԱՆՀԱՏԱԿԱՆ ՌԻՍԿԸ**
2. Ուսումնական հաստատության անհատական ռիսկը ցուցանիշ է, որը հաշվարկելիս հիմք են ընդունվում ուսումնական հաստատության կողմից Հայաստանի Հանրապետության օրենսդրու­թյամբ սահմանված պահանջների խախտում­ները, դրանց պարբերականությունը, խախտումների հետևանքների վերացմանն ուղղված գործողությունների արդյունքները, ինչպես նաև ուսումնական հաստատության գործունեությունը բնութագրող այլ վիճակագրական տվյալներ:
3. Անհատական ռիսկը բնութագրում է ուսումնական հաստատության կրթական գործունեության անարդյունավետությունը, և ուսումնական հաստատության ռիսկի մեջ գնահատվում է առավելագույնը` 200 միավոր:
4. Անհատական ռիսկը պարունակում է 2 բաղադրիչ:
5. Առաջին բաղադրիչն ուսումնական հաստատությունում կրթական գործունեու­թյան ռիսկայնությունը բնութագրող չափանիշներով հաշվարկվող ռիսկայնության գնահատականն է, որը գոյանում է ուսումնական հաստատության կողմից յուրաքանչյուր ուսումնական տարվա սկզբին ներկայացված և տեսչական մարմնի կողմից իրականացված վերահսկողության արդյունքում ձևավորված տվյալների հիման վրա:
6. Առաջին բաղադրիչն անհատական ռիսկի մեջ կազմում է առավելագույնը 50 միավոր:
7. Երկրորդ բաղադրիչն ուսումնական հաստատությունում տեսչական մարմնի կողմից իրականացված վերջին ստուգման ընթացքում լրացված ստուգաթերթերի արդյունքներով ձևավորված` կրթության բնագավառը կարգավորող Հայաստանի Հանրապետության օրենսդրության պահանջների կատարման տեսանկյունից՝ ուսումնական հաստատության գնահատականն է:
8. Երկրորդ բաղադրիչը ստուգման ընթացքում կիրառված ստու­գաթերթերի այն հարցերի ռիսկային միավորների հանրագումարն է, որոնց պահանջներն ուսում­նա­կան հաստատության կողմից խախտվել են, և ստուգաթերթի համապատասխան սյունա­կում և տողում նշվել է **«ոչ»** պատասխանը: Այն դեպքերում, երբ ստուգմանը մասնագետ կամ փորձագետ չի ներգրավվում, ապա ստուգաթերթի՝ համապատասխան մասնագիտական կամ փորձագիտական գնահատական պահանջող հարցերի մեկնաբանություններում նշվում է՝ Գործընթացի նկատմամբ ստուգում չի իրականացվել, և ստուգաթերթի համապատասխան սյունա­կում և տողում նշվում է **«չի պահանջվում» («չ/պ»)** պատասխանը:
9. Կրթության բնագավառը կարգավորող՝ Հայաստանի Հանրապետության օրենս­դրության պահանջ­ների կատարման ստուգմամբ ընդգրկված ժամանակահատվածին վերաբերող հարցերի պատասխաններն արտացոլվում են ստուգաթերթում (համա­պատասխան սյունակում և տողում նշվում է **«այո» կամ «ոչ»** պատասխանը):
10. Երկրորդ բաղադրիչը անհատական ռիսկի մեջ կազմում է առավելագույնը 150 միավոր:
11. Ուսումնական հաստատության անհատական ռիսկն առաջին և երկրորդ բաղա­դրիչների հանրագումարն է:
12. **ՈՒՍՈՒՄՆԱԿԱՆ ՀԱՍՏԱՏՈՒԹՅԱՆ ԿՐԹԱԿԱՆ ԳՈՐԾՈՒՆԵՈՒԹՅԱՆ ՌԻՍԿԱՅՆՈՒԹՅՈՒՆԸ ԲՆՈՒԹԱԳՐՈՂ ՉԱՓԱՆԻՇՆԵՐԸ (ԱՌԱՋԻՆ ԲԱՂԱԴՐԻՉ) ԵՎ ԳՆԱՀԱՏՄԱՆ ՄՈԴԵԼԸ ՝ ԸՍՏ ՈԼՈՐՏՆԵՐԻ**
13. **Նախադպրոցական կրթության ոլորտում** ուսումնական հաստատության կրթա­կան գործունեության ռիսկայնությունը բնութագրող չափանիշներն են`
	1. ուսումնական հաստատության տարատարիք խմբերի թիվը.
	2. ուսումնական հաստատության տարատարիք խմբում տարիքային խմբերի թիվը.
	3. ուսումնական հաստատության գերբեռնված խմբերում սաների թիվը.
	4. ըստ տարիքային փուլերի՝ ուսումնական հաստատության համապատասխան լիցենզիայով սահմանված սաների սահմանային թվի գերազանցման չափը.
	5. ուսումնական հաստատության մանկավարժական աշխատողների՝ Հայաստանի Հանրապետության օրենսդրությամբ սահմանված նորմատիվից պակաս հաստիքային միավորների թիվը.
	6. նախորդ ուսումնական տարում իրականացված վերահսկողական գործառույթների (բացառությամբ՝ ստուգման) արդյունքում արձանագրված խախտում­­ների թիվը՝ բացառելով արձանագրված խախտումների կրկնությունը.
	7. ուսումնական հաստատության գործունեության վերաբերյալ նախորդ ուսումնական տարում ստացված դիմում-բողոքների թիվը (բացառությամբ՝ անանուն և կեղծ, ինչպես նաև՝ տեսչական մարմնի իրավասության շրջանակներից դուրս դիմումների).
	8. ստուգման արդյունքում հայտնաբերված խախտումների պարբերականությունը.
	9. ստուգման արդյունքում արձանագրված խախտումների հետևանքների վերացմանն ուղղված գործողությունների արդյունքները:
14. Սույն մեթոդաբանության 27-րդ կետի 1-ից 7-րդ ենթակետերով սահմանված չափանիշների համաձայն՝ ռիսկերի վերագնահատում իրականացվում է յուրաքանչյուր ուսումնական տարվա սկզբին, 1-ից 5-րդ ենթակետերում նշված չափանիշները՝ տեսչական մարմնում ուսումնական հաստատություններից ստացված, իսկ 6-րդ և 7-րդ ենթակետերով նշված չափանիշները՝ տեսչական մարմնի կողմից իրականացված վերահսկողական գործառույթների արդյունքում ձևավորված տեղեկատվության համաձայն:
15. Սույն մեթոդաբանության 27-րդ կետի 8-րդ և 9-րդ ենթակետերով սահմանված չափանիշները յուրաքանչյուր ուսումնական հաստատության մասով վերագնահատվում են ուսումնական հաստատությունում իրականացված նոր ստուգման արդյունքում:
16. Տարատարիք խմբերի թիվն առաջին բաղադրիչի գնահատման ռիսկային չափանիշ է: Եթե ուսումնական հաստատությունը չունի տարատարիք խումբ, ապա ուսումնական հաստատության ռիսկը գնահատվում է 0 միավոր, մեկ տարատարիք խմբի առկայության դեպքում՝ 2 միավոր, 2 և ավելի տարատարիք խմբերի առկայության դեպքում` 4 միավոր:
17. Տարատարիք խմբում տարիքային խմբերի թիվն առաջին բաղադրիչի գնա­հատ­ման ռիսկային չափանիշ է: Եթե ուսումնական հաստատության տարատարիք խմբում տարիքային խմբերի թիվը 3 և ավելի է, ապա, ըստ այս չափանիշի, ուսումնական հաստատության ռիսկը գնահատվում է 5 միավոր, այլապես՝ 0 միավոր:
18. Եթե ուսումնական հաստատությունն ունի ընդամենը մեկ խումբ և այդ խումբը տարատարիք է, ապա, ըստ սույն մեթոդաբանության 30-րդ և 31-րդ կետերում նշված երկու չափանիշների, ուսումնական հաստատության ռիսկը գնահատվում է 0 միավոր:
19. Գերբեռնված խմբերում սաների թիվն առաջին բաղա­դրիչի գնահատման ռիսկային չափանիշ է: Եթե ուսումնական հաստատության որևէ խմբում գերբեռնվա­ծության մակարդակը (սահմանված թվից ավելի սաների տոկոսային թիվը) (0,10 %] միջակայքում է, ապա, ըստ այս չափանիշի, ուսումնական հաս­տա­տության ռիսկը գնա­հատվում է 3 միավոր: Որևէ խմբում 10 տոկոսից ավելի գերբեռնվածու­թյան մակարդակի դեպքում ուսումնական հաստատության ռիսկը գնահատվում է 5 միա­վոր: Ուսումնական հաստատության ռիսկը, ըստ այս չափանիշի, գնահատվում է 0 միավոր, եթե գերբեռնվա­ծության մակարդակը հավասար է 0-ի:
20. Ըստ տարիքային փուլերի՝ ուսումնական հաստատության համապատասխան լիցենզիայով սահմանված սաների սահմանային թվի գերազանցման չափը առաջին բաղա­դրիչի գնահատման ռիսկային չափանիշ է: Եթե որևէ տարիքային փուլում ուսումնական հաստատության սաների թիվը մեծ է լիցենզիայով սահմանված թվից՝ մինչև 10 տոկոսով ((0; 10%] միջա­կայքում է), ապա ուսումնական հաստատության ռիսկը, ըստ այս չափանիշի, գնահատ­վում է 1 միավոր, 10 տոկոսից 30 տոկոսի դեպքում ((10 %; 30 %] միջակայքում է)՝ 2 միա­վոր, 30 տոկո­սից ավելի լինելու դեպքում՝ 4 միավոր: Մի քանի տարիքային փուլի դեպքում հաշվարկվում է առավելագույն տոկոսային միավորը:
21. Մանկավարժական աշխատողների՝ Հայաստանի Հանրապետության օրենսդրությամբ սահմանված նորմատիվից պակաս հաստիքային միավորների թիվն առաջին բաղադրիչի գնահատման ռիսկային չափանիշ է: Եթե ուսումնական հաստատության մանկավարժական աշխատողների՝ Հայաստանի Հանրապետության օրենսդրությամբ սահմանված նորմատիվից պակաս հատկացված հաստիքային միավորների թիվը մինչև 1 է, ապա ուսումնական հաստատության ռիսկը, ըստ այս չափանիշի, գնահատ­վում է 3 միավոր, 1-ից ավելի չհատկացված հաստիքային միավորների դեպքում՝ 5 միավոր: Հայաստանի Հանրա­պետության օրենսդրությամբ սահմանված նորմատիվներին համապատասխան հաստիքային միավորներ ունենալու դեպքում ուսումնական հաստատության ռիսկը, ըստ այս չափանիշի, գնահատվում է 0 միավոր:
22. Նախորդ ուսումնական տարում իրականացված վերահսկողական գործառույթների (բացառությամբ՝ ստուգման) արդյունքում արձա­նագրված՝ կրթության բնագավառը կարգավորող Հայաստանի Հանրա­պետության օրենս­­դրության պահանջների 1 խախտման դեպքում ուսումնական հաստատության ռիսկը, ըստ այս չափանիշի գնահատվում է 1 միավոր, 2-4 խախտման դեպքում՝ 3 միավոր, 5 և ավելի խախտումների դեպքում՝ 6 միավոր: Խախտումների բացակայության դեպքում ուսումնական հաստատության ռիսկը, ըստ այս չափանիշի, գնահատվում է 0 միավոր: Խախտումները հաշվվում են՝ բացառելով արձանագրված խախտումների կրկնությունը:
23. Ուսումնական հաստատության գործունեության վերաբերյալ նախորդ ուսումնական տարում ստացված դիմում-բողոքների թիվը (բացառությամբ՝ անանուն և կեղծ, ինչպես նաև՝ տեսչական մարմնի իրավասության շրջանակներից դուրս դիմումների) առաջին բաղադրիչի գնահատման ռիսկային չափանիշ է: 1 դիմումի առկայության դեպքում ուսումնական հաստատության ռիսկը, ըստ այս չափանիշի, գնահատվում է 0,1 միավոր, մինչև 5 դիմումների դեպքում՝ 0,5 միավոր, 5-ից ավելի դիմումների դեպքում՝ 1 միավոր:
24. Ստուգման արդյունքում հայտնաբերված խախտումների պարբերականությունն առաջին բաղադրիչի գնահատման ռիսկային չափանիշ է: Ուսումնական հաստատության անհատական ռիսկի առաջին բաղադրիչի գնահատումը, ըստ այս չափանիշի, իրականացվում է աղյուսակի համաձայն.

|  |  |  |
| --- | --- | --- |
| **Խախտման բնույթը (պարբերականությունը)** | **Միավորը, եթե նշված բնույթի խախտում կրկնվել է 3 ուսումնական տարում** | **Միավորը, եթե նշված բնույթի խախտում կրկնվել է 2 ուսումնական տարում** |
| Չափորոշչի պահանջները | 5 | 3 |
| Կադրերը | 3 | 2 |
| Այլ**\*** | 2 | 1 |

 **«**Այլ**\*»-**ի դեպքում դիտարկվում են ավելի պարբերաբար կրկնվող բնույթի խախ­տումները:

1. Ուսումնական հաստատությունում ըստ անհրաժեշտության իրականացված ստուգումների դեպքում 38-րդ կետում ներկայացված չափանիշը վերագնահատվում է առկա խախտումների հետ համադրման արդյունքում, իսկ ստուգումների ծրագրով նախատեսված ստուգման դեպքում՝ ներմուծվում են միայն նոր ստուգման արդյունքները:
2. Ստուգման արդյունքում արձանագրված խախտումների հետևանքների վերացմանն ուղղված գործողություններն առաջին բաղադրիչի գնահատման ռիսկային չափանիշ են: Ստուգումների ծրագրով նախատեսված ստուգման արդյունքում հանձնարարական չլինելու, ինչպես նաև հանձնարարականի կատարման ժամկետը լրացած չլինելու դեպքերում ուսումնական հաստատու­թյան անհատական ռիսկը, ըստ այս չափանիշի, գնահատվում է 0 միավոր: Ուսումնական հաստատութունում ըստ անհրաժեշտության իրականացված ստուգումների դեպքում այս չափանիշը վերագնահատվում է նախորդ ստուգումների արդյունքում տրված հանձնարարականների հետ համադրման արդյունքում:
3. Ըստ սույն մեթոդաբանության 40-րդ կետում նշված չափանիշի՝ ուսումնական հաստատության ռիսկը վերագնահատվում է ստուգման արդյունքում տրված հանձնարարականի և դրա կատարման վերաբերյալ տեսչական մարմնում ուսումնական հաստատությունից ստացված գրությամբ ներկայացված տեղեկության համադրման և (կամ) հանձնարարականի կատարման նկատմամբ իրականացված վերահսկողության արդյունքների հիման վրա:
4. Եթե ուսումնական հաս­տա­տու­թյունում իրականացված ստուգման արդյունքում տեսչական մարմնի ղեկա­վարի կարգադրագրով տրված հանձնարարականը կատարվել է ամբողջու­թյամբ, ապա ուսումնական հաստատության ռիսկը, ըստ այս չափանիշի, գնահատվում է 0 միա­վոր: Եթե նշված հանձ­նարարականը կատարվել է մասամբ և սահմանված ժամ­կետում, ապա ուսումնական հաստատության ռիսկը, ըստ այս չափանիշի, գնահատվում է 3 միավոր: Եթե հանձնարարականը կատարվել է մասամբ և սահ­մանված ժամկետից ուշ՝ 6 միավոր: Հանձնարարականի կատարման վերաբերյալ գրություն չներկայացվելու դեպքում ուսումնական հաստատության ռիսկն ըստ այս չափանիշի գնահատվում է՝ 8 միավոր, իսկ հանձնարարականը չկատարվելու դեպքում՝ առավելագույնը՝ 10 միավոր:
5. Հանձնարարականը համարվում է մասամբ կատարված, եթե պատշաճ կատարվել է հանձնարարականով սահմանված պահանջների առնվազն 50%-ը, այլապես՝ հանձնարարականը համարվում է չկատարված: Հանձնարարականի ամբողջությամբ կատարումը միայն ուսումնական հաստատության գործառույթներից կախված չլինելու պարագայում, ուսումնական հաստատության մասով գործողությունների սահմանված ժամկետում իրականացումը համարվում է մասամբ կատարում:
6. Եթե հանձնարարականը 1-ն է և չի կատարվել, ապա ուսումնական հաստատության ռիսկն՝ ըստ այս չափանիշի գնահատվում է 3 միավոր, 2-3 չկատարված հանձնարարականների դեպքում՝ 5 միավոր, 4 և ավելի չկատարված հանձնարարականների դեպքում՝ 10 միավոր: Մինչև ուսումնական հաստատությունում ստուգում իրականացնելը ուսումնական հաստատու­թյան անհատական ռիսկը, ըստ այս չափանիշի, գնահատվում է 0 միավոր:
7. **Միջնակարգ կրթության ոլորտում** ուսումնական հաստատության կրթական գործունեության ռիսկայնությունը բնութագրող չափանիշներն են`
	1. ուսումնական հաստատության հերթայնությունը.
	2. ուսումնական հաստատությունում չդասավանդվող առարկայի առկայությունը.
	3. ուսումնական հաստատությունում գերբեռնված դասարանների առկայությունը.
	4. ըստ կրթական աստիճանների՝ ուսումնական հաստատության համապատասխան լիցենզիայով սահմանված սովորողների սահմանային թվի գերազանցման չափը.
	5. սովորողների շարժը.
	6. նախորդ ուսումնական տարում իրականացված վերահսկողական գործառույթների (բացառությամբ՝ ստուգման) արդյունքում արձանագրված՝ մանկավարժական աշխատողների նշանակումներին վերաբերող խախտումների թիվը՝ բացառելով արձանագրված խախտումների կրկնությունը.
	7. նախորդ ուսումնական տարում իրականացված վերահսկողական գործառույթների (բացառությամբ՝ ստուգման) արդյունքում արձանագրված այլ խախտումների թիվը՝ բացառելով արձանագրված խախտումների կրկնությունը.
	8. ուսումնական հաստատության գործունեության վերաբերյալ նախորդ ուսումնական տարում ստացված դիմում-բողոքների թիվը (բացառությամբ՝ անանուն և կեղծ, ինչպես նաև՝ տեսչական մարմնի իրավասության շրջանակներից դուրս դիմումների).
	9. ստուգման արդյունքում հայտնաբերված խախտումների պարբերականությունը.
	10. ստուգման արդյունքում արձանագրված խախտումների հետևանքների վերացմանն ուղղված գործողությունների արդյունքները:
8. Սույն մեթոդաբանության 45-րդ կետի 1-ից 8-րդ ենթակետերով սահմանված չափանիշների համաձայն՝ ռիսկերի վերագնահատում իրականացվում է յուրաքանչյուր ուսումնական տարվա սկզբին, 1-ից 5-րդ ենթակետերում նշված չափանիշները՝ տեսչական մարմնում ուսումնական հաստատություններից ստացված, իսկ 6-8-րդ ենթակետերում նշված չափանիշները՝ տեսչական մարմնի կողմից իրականացված վերահսկողական գործառույթների արդյունքում ձևավորված տեղեկատվության համաձայն:
9. Սույն մեթոդաբանության 46-րդ կետի 9-րդ և 10-րդ ենթակետերով սահմանված չափանիշները յուրաքանչյուր ուսումնական հաստատության մասով վերագնահատվում են ուսումնական հաստատությունում իրականացված նոր ստուգման արդյունքում:
10. Ուսումնական հաստատության հերթայնությունն առաջին բաղա­դրիչի գնա­հատման ռիսկային չափանիշ է: Եթե ուսումնական հաստատությունը երկհերթ է, ապա, ըստ այս չափանիշի, ուսում­­նական հաստատության ռիսկը գնահատվում է 2 միավոր, եռահերթ լինելու դեպքում (ներառյալ միջանկյալ հերթը)՝ 4 միավոր: Միահերթ ուսումնական հաստատության ռիսկը, ըստ այս չափանիշի, գնահատվում է 0 միավոր:
11. Ուսումնական հաստատությունում չդասավանդվող առարկայի առկայությունը առաջին բաղա­դրիչի գնա­հատման ռիսկային չափանիշ է: Ուսումնական հաստատությունում չդասավանդվող առարկայի առկայության դեպքում ուսումնական հաստատության ռիսկը գնահատվում է 3 միավոր: Ուսումնական հաստատության ռիսկը, ըստ այս չափանիշի, գնահատվում է 0 միավոր, եթե ուսում­նա­կան հաստատությունում ուսումնական պլանով նախատեսված՝ չդասավանդվող առարկա չկա:
12. Ուսումնական հաստատությունում գերբեռնված դասարանների առկայությունն առաջին բաղա­դրիչի գնա­հատման ռիսկային չափանիշ է: Գերբեռնված դասարանների առկայության դեպքում ուսումնական հաստատու­թյան ռիսկը գնահատվում է 3 միավոր: Ուսումնական հաստատության ռիսկը, ըստ այս չափանիշի, գնահատվում է 0 միավոր, եթե ուսումնական հաստատությունում չկան գեր­բեռնված դասարաններ:
13. Ըստ կրթական աստիճանների՝ ուսումնական հաստատության համապատասխան լիցենզիայով սահմանված սովորողների սահմանային թվի գերազանցումը առաջին բաղա­դրիչի գնա­հատման ռիսկային չափանիշ է: Եթե որևէ կրթական աստիճանում ուսումնական հաստատության սովորողների թիվը մեծ է լիցենզիայով սահմանված թվից՝ մինչև 10 տոկոսով ((0; 10 %] միջա­կայքում է), ապա ուսումնական հաստատության ռիսկը, ըստ այս չափանիշի, գնահատ­վում է 1 միավոր, 10 տոկոսից 30 տոկոսի դեպքում ((10 %; 30 %] միջակայքում է)՝ 3 միա­վոր, 30 տոկո­սից ավելի լինելու դեպքում՝ 5 միավոր: Մի քանի կրթական աստիճանների դեպքում հաշվարկվում է առավելագույն տոկոսային միավորը:
14. Սովորողների շարժի չափանիշը հաշվարկվում է նախորդ ուսումնական տարվա սեպտեմբերի 1-ից մինչև օգոստոսի 31-ն ընկած ժամանակահատվածի համար՝ հետևյալ բանաձևով (բացառությամբ առաջին դասարան և հիմնական դպրոցից ավագ դպրոց ընդունվածների և շրջանավարտների).

$$Շարժ=\frac{ընդունված սովորողների թիվ+ազատված սովորողների թիվ}{սովորողների ընդհանուր թիվ}.100\%:$$

Եթե սովորողների շարժի չափանիշը (0;10%] միջակայքում է, ապա ուսումնական հաստա­տության ռիսկը, ըստ այս չափանիշի, գնահատվում է 0 միավոր, (10%; 30%] միջա­կայքի դեպքում՝ 3 միավոր, 30 տոկոսից ավելիի դեպքում՝ 6 միավոր:

1. Նախորդ ուսումնական տարում իրականացված վերահսկողական գործառույթների (բացառությամբ՝ ստուգման) արդյունքում արձանագրված կադրային և այլ խախտումների թվերը առաջին բաղա­դրիչի գնա­հատման ռիսկային չափանիշներ են:
2. Նախորդ ուսումնական տարում իրականացված վերահսկողական գործառույթների (բացառությամբ՝ ստուգման) արդյունքում արձանագրված՝ մանկավարժական աշխատողների նշանա­կումներին վերաբերող 1 խախտման դեպքում ուսումնա­կան հաստատության ռիսկը գնահատվում է 1 միավոր, 2-4 խախտումների դեպքում՝ 3միա­վոր, 5 և ավելի խախտումների դեպքում՝ 5 միավոր: Մանկավարժական աշխատողների նշանակումներին վերաբերող խախտումների բացակայության դեպքում ուսումնական հաստատության ռիսկը, ըստ այս չափանիշի, գնահատվում է 0 միավոր:
3. Նախորդ ուսումնական տարում իրականացված վերահսկողական գործառույթների (բացառությամբ՝ ստուգման) արդյունքում արձանագրված (բացառությամբ սույն մեթոդաբանության 54-րդ կետում նշված խախտումների) 1 խախտման դեպքում ռիսկը գնահատվում է 1 միա­վոր, 1-ից ավելի խախտումների դեպքում՝ 3 միավոր: Սույն կետում նշված խախտումների բացա­կայու­թյան դեպքում ուսումնական հաստատության ռիսկը գնահատվում է 0 միավոր:
4. Համաձայն ուսումնական հաստատության գործունեության վերաբերյալ նախորդ ուսումնական տարում ստացված դիմում-բողոքների թվի (բացառությամբ՝ անանուն և կեղծ, ինչպես նաև՝ տեսչական մարմնի իրավասության շրջանակներից դուրս դիմումների) չափանիշի՝ ուսումնական հաստատության ռիսկը գնահատվում է սույն մեթոդաբանության 37-րդ կետում նկարագրված եղանակով:
5. Ստուգման արդյունքում հայտնաբերված խախտումների պարբերականությունն առաջին բաղադրիչի գնահատման ռիսկային չափանիշ է: Ուսումնական հաստատության անհատական ռիսկի առաջին բաղադրիչի գնահատումը, ըստ այս չափանիշի, իրականացվում է աղյուսակի համաձայն.

|  |  |  |
| --- | --- | --- |
| **Խախտման բնույթը (պարբերականությունը)** | **Միավորը, եթե նշված բնույթի խախտում կրկնվել է 3 ուսումնական տարում** | **Միավորըը, եթե նշված բնույթի խախտում կրկնվել է 2 ուսումնական տարում** |
| Կրթության շարունակականությունը, հաջորդականությունը | 5 | 3 |
| Կադրերը | 3 | 2 |
| Այլ\* | **2** | **1** |

Այլ\*-ի դեպքում դիտարկվում են ավելի պարբերաբար կրկնվող բնույթի խախտումները:

1. Ուսումնական հաստատութունում ըստ անհրաժեշտության իրականացված ստուգումների դեպքում 57-րդ կետում ներկայացված չափանիշը վերագնահատվում է առկա խախտումների հետ համադրման արդյունքում, իսկ ստուգումների ծրագրով նախատեսված ստուգման դեպքում՝ ներմուծվում են միայն նոր ստուգման արդյունքները:
2. Համաձայն ստուգման արդյունքում արձանագրված խախտումների հետևանքների վերացմանն ուղղված գործողություն­ների չափա­նիշի՝ ուսումնական հաստատության ռիսկը գնահատվում է սույն մեթոդաբանության 40-ից 44-րդ կետերում նկա­րագրված եղանակով:
3. **Նախնական մասնագիտական (արհեստագործական) և միջին մասնագի­տական կրթության** ոլորտներում ուսումնական հաստատության կրթական գործունեության ռիսկայնությունը բնութագրող չափանիշներն են`
	1. ուսումնական հաստատություն ընդունված սովորողների թիվը.
	2. ուսումնական հաստատության մանկավարժական աշխատողների շարժը.
	3. ուսումնական հաստատությունից հանրակրթական ուսումնական հաստատություն տեղափոխված սովորողների թիվը.
	4. ուսումնական հաստատության կողմից պետական լիազորված մարմնի հատկաց­րած տեղերում 3 տարի անընդմեջ ընդունելություն չիրականացնելը.
	5. նախորդ ուսումնական տարում իրականացված վերահսկողական գործառույթների (բացառությամբ՝ ստուգման) արդյունքում արձանագրված խախ­տումների թիվը՝ բացառելով արձանագրված խախտումների կրկնությունը.
	6. ուսումնական հաստատության գործունեության վերաբերյալ նախորդ ուսումնական տարում ստացված դիմում-բողոքների թիվը (բացառությամբ՝ անանուն և կեղծ, ինչպես նաև՝ տեսչական մարմնի իրավասության շրջանակներից դուրս դիմումների).
	7. ստուգման արդյունքում հայտնաբերված խախտումների պարբերականությունը.
	8. ստուգման արդյունքում արձանագրված խախտումների հետևանքների վերացմանն ուղղված գործողությունների արդյունքները:
4. Սույն մեթոդաբանության 60-րդ կետի 1-ից 6-րդ ենթակետերով սահմանված չափանիշների համաձայն՝ ռիսկերի վերագնահատում իրականացվում է յուրաքանչյուր ուսումնական տարվա սկզբին, 1-ից 4-րդ ենթակետերում նշված չափանիշները՝ տեսչական մարմնում ուսումնական հաստատություններից ստացված, իսկ 5-րդ և 6-րդ ենթակետերով նշված չափանիշները՝ տեսչական մարմնի կողմից իրականացված վերահսկողական գործառույթների արդյունքում ձևավորված տեղեկատվության համաձայն:
5. Սույն մեթոդաբանության 60-րդ կետի 7-րդ և 8-րդ ենթակետերով սահմանված չափանիշները յուրաքանչյուր ուսումնական հաստատության մասով վերագնահատվում են ուսումնական հաստատությունում իրականացված նոր ստուգման արդյունքում:
6. Ուսումնական հաստատություն ընդունված սովորողների թիվն առաջին բաղա­դրիչի գնահատման ռիսկային չափանիշ է: Եթե ուսումնական հաստատու­թյուն ընդուն­ված սովորողների թիվը որևէ մասնագիտության գծով գերազանցում է Հայաստանի Հանրապետության կրթության, գիտության, մշակույթի և սպորտի (այսուհետ՝ ԿԳՄՍ) նախարարի հրամանով հատկաց­ված տեղերի թիվը, ապա, ըստ այս չափանիշի, ուսումնական հաստատության ռիսկը գնահատվում է 5միավոր: Եթե գերազանցվել են լիցենզիայով նախատեսված սահմանային տեղերի թիվը՝ ուսումնական հաստատության ռիսկը գնահատվում է 5 միավոր: Սովորողների թիվը ԿԳՄՍ նախարարի հրամանով հատկացված՝ լիցեն­զիայով նախա­տեսված թվերը չգերազանցելու դեպքում ուսումնական հաստատու­թյան ռիսկը, ըստ այս չափանիշի, գնահատվում է 0 միավոր:
7. Ուսումնական հաստատությունից հանրակրթական ուսումնական հաստատու­թյուն տեղափոխված (վերադարձած) սովորողների թիվն առաջին բաղադրիչի գնահատման ռիսկային չափանիշ է: Յուրաքանչյուր ուսումնական տարվա համար հանրակրթական ուսումնական հաստատություն տեղափոխված սովորողների վերաբերյալ տվյալը հաշվարկվում է տվյալ ուսումնական տարվա սեպտեմբերի 1-ից մինչև օգոստոսի 31-ը ընկած ժամա­նակահատվածի համար՝ հետևյալ բանաձևով.

$$Շարժը=\frac{հանրակրթական ուսումնական հաստատություն տեղափոխվածների թիվ}{ուսումնական հաստատության սովորողների թիվ}.100\%$$

1. Եթե հանրակրթական ուսումնական հաստատություն տեղափոխված սովորող­ների տոկոսային թիվը (0,5 %) միջակայքում է, ապա այս չափանիշի գծով ուսում­նական հաստատության ռիսկը գնահատվում է 0, [5 %, 10 %) դեպքում՝ 3, 10 տոկոս և ավելիի դեպքում՝ 6 միավոր:
2. Ուսումնական հաստատության մանկավարժական աշխատողների շարժը առաջին բաղադրիչի գնահատման ռիսկային չափանիշ է: Յուրաքանչյուր ուսումնական տարվա համար աշխատողների շարժի մակար­դակը հաշվարկվում է տվյալ ուսումնական տարվա սեպտեմբերի 1-ից մինչև հաջորդ տարվա օգոստոսի 31-ն ընկած ժամանակահատվածի համար՝ հետևյալ բանաձևով.

$$Շարժը=\frac{ընդունված աշխատողների թիվ + ազատված աշխատողների թիվ}{աշխատողների ընդհանուր թիվ}.100\%$$

1. Եթե աշխատողների շարժի մակարդակը [0,5 %) միջակայքում է, ապա այս չափա­նիշի գծով ուսումնական հաստատության ռիսկը գնահատվում է 0 միավոր, [5 %, 30%) միջակայքի դեպքում` 2 միավոր, 30% և ավելիի դեպքում` 4 միավոր.

|  |  |  |  |
| --- | --- | --- | --- |
| Մանկավարժական աշխատողների շարժի մակարդակը |  [0 %, 5 %) |  [5 %, 30%) |  [30 %, ∞) |
| Միավորը | 0 | 2 | 4 |

Եթե ուսումնական հաստատությունը գործում է բուհի կառուցվածքում, ապա մանկավար­ժական աշխատողների շարժի մակարդակի չափանիշի համաձայն, ուսումնական հաստա­տու­թյան ռիսկը գնահատվում է 0 միավոր:

1. Ուսումնական հաստատության կողմից պետական լիազորված մարմնի հատ­կացրած տեղերում 3 տարի անընդմեջ ընդունելություն չիրականացվելն առաջին բաղա­դրիչի գնահատման ռիսկային չափանիշ է: Եթե ուսումնական հաստատու­թյունում (լիցենզիայի առկայության դեպքում) 1 մասնագիտությամբ առնվազն 3 տարի անընդ­մեջ կրթական գործընթաց չի իրականացվում, ապա, ըստ այս չափանիշի, ուսում­նական հաստատության ռիսկը գնահատվում է 2, 1-ից ավելի մասնագիտությունների դեպքում՝ 4 միավոր:
2. Նախորդ ուսումնական տարում իրականացված վերահսկողական գործառույթների (բացառությամբ՝ ստուգման) արդյունքում արձանագրված՝ կրթության բնագավառը կարգավորող Հայաստանի Հանրապետության օրենսդրության պահանջների 1 խախտման դեպքում ուսումնական հաստատության ռիսկը, ըստ այս չափանիշի, գնահատվում է 1 միավոր, 2-4 խախտումների դեպքում՝ 3 միա­վոր, 5 և ավելի խախտումների դեպքում՝ 5միավոր: Նշված գործառույթների արդյուն­քում խախտումների բացակայության դեպքում ուսումնական հաստատության ռիսկը, ըստ այս չափանիշի, գնահատվում է 0 միավոր:
3. Համաձայն ուսումնական հաստատության գործունեության վերաբերյալ նախորդ ուսումնական տարում ստացված դիմում-բողոքների թվի (բացառությամբ՝ անանուն և կեղծ, ինչպես նաև՝ տեսչական մարմնի իրավասության շրջանակներից դուրս դիմումների) չափանիշի՝ ուսումնական հաստատության ռիսկը գնահատվում է սույն մեթոդաբանության 37-րդ կետում նկարագրված եղանակով:
4. Ստուգման արդյունքում հայտնաբերված խախտումների պարբերականությունն առաջին բաղադրիչի գնահատման ռիսկային չափանիշ է: Ուսումնական հաստատության անհատական ռիսկի առաջին բաղադրիչի գնահատումը, ըստ այս չափանիշի, իրականացվում է աղյուսակի համաձայն.

|  |  |  |
| --- | --- | --- |
| **Խախտման բնույթը (պարբերականությունը)** | **Միավորը, եթե նշված բնույթի խախտում կրկնվել է 3 ուսումնական տարում** | **Միավորը, եթե նշված բնույթի խախտում կրկնվել է 2 ուսումնական տարում** |
| Ընդունելության կարգի խախտումները | 5 | 3 |
| Կադրերը | 3 | 2 |
| Այլ\* | 2 | 1 |

«Այլ\*»-ի դեպքում դիտարկվում են ավելի պարբերաբար կրկնվող բնույթի խախտումները:

1. Համաձայն ստուգման արդյունքում արձանագրված խախտումների հետևանքների վերացմանն ուղղված գործողություն­ների չափա­նիշի՝ ուսումնական հաստատության ռիսկը գնահատվում է սույն մեթոդաբանության 40-ից 44-րդ կետերում նկա­րագրված եղանակով:
2. **ՈՒՍՈՒՄՆԱԿԱՆ ՀԱՍՏԱՏՈՒԹՅՈՒՆՆԵՐԻ ԴԱՍԱԿԱՐԳՈՒՄԸ՝ ԸՍՏ ՌԻՍԿԻ**
3. Սույն մեթոդաբանության համաձայն՝ ուսումնական հաստատության ոլորտային ռիսկի գնահատումից հետո ՝ գնահատվող այն ուսումնական հաստատություններում, որտեղ սույն մեթոդաբանությամբ նախատեսվող՝ ռիսկի վրա հիմնված ստուգումների համակարգը ներդնելուց հետո տեսչական մարմնի կողմից չի իրականացվել ստուգում՝ ուսումնական հաստատության ռիսկը գնահատվում և դասակարգվում է ոլորտային ռիսկի և անհատա­կան ռիսկի առաջին բաղադրիչի հիման վրա, որը կազմում է առավելագույնը **150** միավոր (ոլորտային ռիսկ` առավելագույնը 100 միավոր, անհատական ռիսկի առաջին բաղադրիչ՝ առավելագույնը 50 միավոր):
4. Սույն մեթոդաբանության համաձայն՝ ուսումնական հաստատության ոլորտային ռիսկի գնահատումից հետո գնահատվող այն ուսումնական հաստատությունում, որտեղ սույն մեթոդաբանությամբ նախատեսվող՝ ռիսկի վրա հիմնված ստուգումների համակարգը ներդնելուց հետո տես­չական մարմնի կողմից իրականացվում է ստուգում, ապա ուսում­նական հաստատության ռիսկը գնահատվում և դասակարգվում է ամբողջությամբ (ներառելով նաև անհատական ռիսկի 2-րդ բաղադրիչը), և կազմում է առավելագույնը 300 միավոր (ոլորտային ռիսկ` առավելագույնը 100 միավոր, անհատական ռիսկ` առավելագույնը 200 միավոր, այդ թվում` առաջին բաղադրիչը` առավելագույնը 50 միավոր, և երկրորդ բաղադրիչը` առավելագույնը՝ 150 միավոր):
5. Տեսչական մարմնի կողմից ստուգման ենթակա ուսումնական հաստատությունները՝ ըստ ռիսկայնության դասակարգվում են հետևյալ եղանակով. ցածր ռիսկայնության խմբում ընդգրկվում են ստուգման ենթակա ուսումնական հաստատությունների մինչև 30 տոկոսը՝ ըստ ռիսկայնության աստիճանի աճման, միջին ռիսկայնության խմբում՝ առնվազն 50 տոկոսը, բարձր ռիսկայնության խմբում՝ մինչև 20 տոկոսը.

|  |  |  |
| --- | --- | --- |
| **Ցածր** | **Միջին** | **Բարձր** |
| մինչև 30 % | առնվազն 50 % |  մինչև 20 % |

1. Տեսչական մարմնի ստուգումների տարեկան ծրագրում ընդգրկված ուսումնական հաստատությունների առնվազն 70 տոկոսը ներառվում է բարձր, մինչև 5 տոկոսը՝ ցածր ռիսկայնության խմբերից:
2. Նույն ռիսկային միավորն ունեցող ուսումնական հաստատությունների դեպքում ստուգումների տարեկան ծրագրում ներառվում են ավելի մեծ թվով սովորողներ ունեցող ուսումնական հաստատությունները՝ հաշվի առնելով նաև վերջին ստուգման ժամանակահատվածը, ուսումնական հաստատության աշխարհագրական դիրքը:

**7. ՈՒՍՈՒՄՆԱԿԱՆ ՀԱՍՏԱՏՈՒԹՅՈՒՆՆԵՐԻ ՌԻՍԿԻ ԳՆԱՀԱՏՄԱՆ ՀԱՄԱՐ ԿԻՐԱՌՎՈՂ ՏՎՅԱԼՆԵՐԻ ԲԱԶԱՆ**

1. Տեսչական մարմինը ձևավորում է ուսումնական հաստատությունների տվյալների բազա, որի կիրառման նպատակն է՝
	1. աջակցել տեսչական մարմնի ծառայողներին՝ որոշումներ կայացնելու գործըն­թա­ցում, և ապահովել այդ որոշումների հիմնավորվածությունը.
	2. ստանալ ուսումնական հաստատությունների ռիսկերի առաջացման պատճառները.
	3. որոշել և դասակարգել տեսչական մարմնի կողմից վերահսկվող ուսումնական հաստատությունների ռիսկայնությունը՝ առկա տեղե­կատվության և սահմանված չափանիշների հիման վրա։
2. Տվյալների բազան պարբերաբար թարմաց­վում, լրացվում և ծառայում է տեսչական մարմնի կողմից ռիսկի վրա հիմնված ստուգումների համակարգի նպատակներին:
3. Տվյալների բազան էլեկտրոնային աղյուսակ է և ներառում է տեղեկատվություն տեսչական մարմնի վերահսկման ոլորտում գործող բոլոր ուսումնական հաստատությունների ռիսկայնության միավորների վերաբերյալ: Տվյալների բազան բաղկացած է տողերից և սյուներից: Յուրաքանչյուր տող պարունակում է հետևյալ տվյալները՝
4. վերահսկվող ուսումնական հաստատության անվանումը.
5. կազմակերպաիրավական ձևը.
6. հարկ վճարողի հաշվառման համարը.
7. պետական ռեգիստրի կոդը.
8. ուսումնական հաստատության գնահատված ռիսկային միավորներն՝ ըստ կրթական գործունեու­թյան ռիսկայնությունը բնութագրող չափանիշների և ստուգումների արդյունքների: